חוליאן אלברס

חוליאן אלברס (בספרדית: Julián Álvarez; נולד ב-31 בינואר 2000) הוא כדורגלן ארגנטינאי המשחק בעמדת החלוץ והפליימקר בקבוצת אתלטיקו מדריד ובנבחרת ארגנטינה. אלברס מכונה לעיתים בכינוי "עכביש" (בספרדית: "Araña"). חוליאן נבחר לכדורגלן השנה באמריקה הדרומית בשנת 2021. אלברס הצטרף אל מחלקת הנוער של ריבר פלייט בשנת 2016, לאחר שיחק באקדמיה של אתלטיקו קלצ'ין. לפני שחתם בריבר פלייט, נבחן בבוקה ג'וניורס ובריאל מדריד. הוא לא הצטרף לריאל מדריד בשל מגבלת גיל. ב-27 באוקטובר 2018 ערך את הופעת הבכורה שלו בקבוצה הבוגרת של המועדון, בניצחון 0–1 על אלדוסיבי במסגרת המחזור העשירי בליגת העל הארגנטינאית לעונת 2018/2019. השתתף לראשונה במשחק בינלאומי ב-9 בדצמבר כשנכנס כמחליף בגמר גביע ליברטדורס 2018 באצטדיון סנטיאגו ברנבאו במדריד. ב-17 במרץ 2019 הבקיע את שער הבכורה שלו במועדון, בניצחון 0–3 על אינדפנדיינטה במסגרת המחזור ה-23 בליגה. בסך הכל ערך אלברס 22 הופעות ליגה בשלוש העונות הראשונות שלו בקבוצה הבוגרת, בהן הבקיע שלוש פעמים. את עונת 2021 הוא סיים כמלך שערי הליגה עם 18 שערים (17 מתוכם ב-15 משחקים, החל מהמחזור השמיני), כשהקבוצה זוכה באליפות. אלברס נבחר לכדורגלן השנה באמריקה הדרומית לשנת 2021. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-31 בינואר 2022 חתם אלברס על חוזה לחמש עונות וחצי במנצ'סטר סיטי מהפרמייר ליג, והושאל בחזרה לריבר פלייט עד לתום העונה. בהופעת הבכורה בקבוצה כבש שער בכורה בהפסד 1–3 לליברפול ב-30 ביולי במשחק מגן הקהילה. ב-31 באוגוסט כבש את שעריו הראשונים בפרמייר ליג כשכבש צמד בניצחון 0–6 על נוטינגהאם פורסט. ב-17 במאי 2023 עלה כמחליף במקומו של ארלינג האלנד בדקה ה-89 במשחק הגומלין של שלב חצי גמר ליגת האלופות נגד האלופה המכהנת, ריאל מדריד, ובדקה ה-91 כבש בנגיעתו הראשונה בכדור. המשחק הסתיים בניצחונה של מנצ'סטר סיטי בתוצאה 0–4 ו-1–5 בסיכום צמד המשחקים, ובהעפלתה למשחק הגמר. בעונתו הראשונה בקבוצה כבש תשעה שערי פרמייר ליג ב-31 הופעות. ב-12 באוגוסט 2024 חתם באתלטיקו מדריד מהלה ליגה תמורת סכום של כ-75 מיליון אירו לא כולל 20 מיליון אירו בבונוסים, בחוזה לחמש שנים. כ-4 ימים לאחר מכן, ב-19 באוגוסט ערך את הופעת הבכורה שלו במדי הקבוצה כשעלה כמחליף ובדקה ה-78 למשחק ליגה מול ויאריאל מחזור ראשון שהסתיים בתיקו 2-2. ב-15 בספטמבר באותה השנה, כבש את השער הראשון שלו במדי הקבוצה במסגרת המחזור החמישי של הליגה הספרדית כשעלה כמחליף בדקה ה-61 והבקיע בתוספת הזמן ועלה את קבוצתו ליתרון 3-0. ב-3 ביוני 2021 ערך אלברס את הופעת הבכורה שלו בנבחרת ארגנטינה, כשהחליף את אנחל די מריה בדקה ה-62 בתיקו 1-1 נגד נבחרת צ'ילה במסגרת מוקדמות מונדיאל 2022. אלברס היה חלק מסגל נבחרת ארגנטינה בטורניר קופה אמריקה 2021, וערך הופעה אחת בטורניר, בניצחון 1–4 על נבחרת בוליביה במסגרת שלב הבתים של הטורניר. נבחרת ארגנטינה זכתה בטורניר לאחר ניצחון 0–1 על נבחרת ברזיל בגמר. נכלל בסגל נבחרת ארגנטינה בטורניר מונדיאל 2022. ב־30 בנובמבר 2022 כבש את שער הבכורה שלו במונדיאל בניצחון 0–2 על פולין, במסגרת המחזור השלישי בשלב הבתים של המונדיאל. ב־3 בדצמבר, בשלב שמינית הגמר, כבש אלברס שער נוסף במדי הנבחרת, בניצחון 2–1 על אוסטרליה. ב-13 בדצמבר 2022 היה מעורב בבעיטת העונשין ולאחר מכן הבקיע שני שערים במשחק מול קרואטיה בחצי הגמר. נכלל בסגל הנבחרת האולימפית של ארגנטינה לטורניר הכדורגל באולימפיאדת פריז (2024). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נכון ל-12 בנובמבר 2022 מעודכן ל-3 בדצמבר 2022 ריבר פלייט גביע ליברטדורס: 2018 גביע ארגנטינה: 2018/2019 גביע רקופה סודאמריקנה: 2019 הסופר קאפ הארגנטינאי: 2019 ליגת העל הארגנטינאית: 2021 טרופאו דה קמפאונס: 2021 מנצ'סטר סיטי ליגת האלופות: 2022/2023 אליפות אנגליה: 2022/2023, 2023/2024 הגביע האנגלי: 2022/2023 הסופר קאפ האירופי: 2023 גביע העולם למועדונים: 2023 מגן הקהילה: 2024 נבחרת ארגנטינה קופה אמריקה: 2021, 2024 פיינליסימה: 2022 גביע העולם: 2022 תארים אישים כדורגלן השנה באמריקה הדרומית: 2021 מלך שערי הליגה הארגנטינאית: 2021 (18 שערים) מדיה וקבצים בנושא חוליאן אלברס בוויקישיתוף חוליאן אלברס, ברשת החברתית אינסטגרם חוליאן אלברס, באתר Transfermarkt חוליאן אלברס, באתר Soccerway חוליאן אלברס, באתר BDFutbol חוליאן אלברס, באתר WorldFootball.net חוליאן אלברס, באתר National Football Teams חוליאן אלברס, באתר FootballDatabase.eu חוליאן אלברס, באתר ESPN עוזי דן ושליח "הארץ" לקטאר, בסיטי חוליאן אלברס נותר בצילו של ארלינג הולאנד, אבל בארגנטינה ליאו מסי נעזר בקסמים שהוא מחולל, באתר הארץ, 3 בדצמבר 2022 Julian Alvarez: The ex-Real Madrid kid spearheading River Plate's Libertadores quest באתר Goal, ‏ 17 בדצמבר 2020 (באנגלית) Manchester City completed Julian Alvarez signing באתר Football Arroyo, ‏ 31 בינואר 2022 (באנגלית) ספיידרמן במדריד: חוליאן אלברס חתם באתלטיקו, באתר ONE‏, 12 באוגוסט 2024. Argentina v Chile game report באתר ESPN, ‏ 3 ביוני 2021 (באנגלית) Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית) #JuegosOlímpicos Estos son los jugadores convocados por el entrenador Javier Mascherano para competir en París 2024 בחשבון הטוויטר הרשמי של נבחרת ארגנטינה בכדורגל, 2 ביולי 2024 (בספרדית) הופעות בגביע ליברטדורס הופעות בגביע העולם למועדונים